DEMCO คว้างานกฟผ.มูลค่า 120 ลบ. หนุน backlog ปีนี้แตะ 3 พันลบ.
DEMCO คว้างานกฟผ.มูลค่า 120 ลบ. หนุน backlog ปีนี้แตะ 3 พันลบ.
DEMCO คว้างานกฟผ.มูลค่า 120 ลบ. หนุน backlog ปีนี้แตะ 3 พันลบ.
29 พ.ย. 2562

นายพงษ์ศักดิ์ ศิริคุปต์ กรรมการผู้จัดการ บริษัท เด็มโก้ จำกัด (มหาชน) หรือ DEMCO เปิดเผยว่า บริษัทฯได้เซ็นสัญญางานจ้างเหมา งานขึงสาย สายนำส่ง 115 เควี ซึ่งเป็นงานของการไฟฟ้าฝ่ายผลิตแห่งประเทศไทย (กฟผ.) โดยมีมูลค่าโครงการรวม 120.29 ล้านบาท และมีระยะเวลาในการก่อสร้าง ภายใน 450 วัน ซึ่งนับจากวันที่กฟผ.แจ้งให้บริษัทเข้าดำเนินการได้
ทั้งนี้ รายละเอียดของโครงการประกอบด้วย โครงการงานขึงสายวงจร 2 สายส่ง 115 เควี ยะลา 2-นราธิวาส ระยะทาง 75 กิโลเมตร และงานขึงสายวงจร 2 สายส่ง 115 เควี นราธิวาส-สุไหงโกลก ระยะทาง 50.2 กิโลเมตร ซึ่งสถานที่ก่อสร้างอยู่ที่บริเวณจังหวัดยะลาและนราธิวาส
“บริษัทฯเดินหน้ารับงานใหม่อย่างต่อเนื่อง ซึ่งจะช่วยสนับสนุนให้มูลค่างานในมือรอรับรู้รายได้ (Backlog) เพิ่มขึ้นเป็น 2,964 ล้านบาท จาก ณ สิ้นไตรมาส 3/62 อยู่ที่ 2,844 ล้านบาท  ขณะเดียวกันยังอยู่ระหว่างเตรียมความพร้อมยื่นประมูลงานใหม่เพิ่มเติมอีกจำนวนมาก เพื่อรองรับการเติบโตในอนาคต และทำให้มั่นใจว่า ผลงานในปี 62 ยังคงเติบโตได้อย่างต่อเนื่อง “นายพงษ์ศักดิ์ กล่าว
เขากล่าวต่อว่า แนวโน้มการเซ็นสัญญารับงานใหม่ มีทั้งในส่วนงานประเภทก่อสร้างสถานีย่อย (Substation) และงานสายส่งไฟฟ้า โดยกฟผ. ยังมีแผนที่จะลงทุนรวมมูลค่า ประมาณ 600,000 ล้านบาท ซึ่งจะมีงานที่บริษัทฯที่สามารถยื่นเข้าประมูลได้มูลค่า 300,000 ล้านบาท ทั้งนี้ บริษัทฯยังให้ความสำคัญกับการเข้าประมูลงานนำสายไฟฟ้าลงดินในเขตหัวเมืองใหญ่ของการไฟฟ้าส่วนภูมิภาคและยังคงเข้าประมูลงานของการไฟฟ้าส่วนภูมิภาค (PEA) ซึ่งแต่ละปีมีงานออกมาประมาณหมื่นล้านบาทอย่างแน่นอน